ফওয়াদ খান ফেসবুকে জানালেন, জুলাই থেকে তিনি লাহৌরে স্ত্রীয়ের সঙ্গে আছেন। যদিও হামলার নিন্দা করলেন না ফওয়াদ। উরি আক্রান্ত হওয়ার পর যে আলোচনা চলছিল যে মহারাষ্ট্র নবনির্মাণ সেনার হুমকিতেই দেশ ছেড়েছেন তিনি, সেই জল্পনায় জল পড়ল এবার। উরি সেনাঘাঁটিতে পাকিস্তানি জঙ্গিহানার ঘটনার পর থেকেই দেশে বিতর্ক শুরু হয়েছিল পাকিস্তানি অভিনেতা-শিল্পীদের নিয়ে। তাঁদের ভারত ছাড়া নিয়ে গত কয়েক সপ্তাহ ধরে তুমুল চলেছে বাগ্‌বিতণ্ডা। বিতর্কের মুখ ছিলেন ফওয়াদ খানও। ফলে সদ্য বাবা হয়েছেন ফওয়াদ। আগামী প্রজন্মের জন্য যাতে একটা সুস্থ-নিরাপদ ভবিষ্যৎ তৈরি করা যায়, সেই প্রার্থনা করেছেন ওই একই পোস্টে। মহারাষ্ট্র নবনির্মাণ সেনা ফওয়াদকে দেশ ছাড়া করার হুমকি দিয়েছিল এর আগে। তাদের লক্ষ্য ছিলেন পাকিস্তানি অভিনেত্রী মাহিরা খানও। ফওয়াদ অভিনীত কর্ণ জোহরের ‘অ্যায় দিল হ্যায় মুশকিল’ ছবিটিও ঝামেলার মুখে পড়ে।